open-index/open-wikipedia-markdown huggingface dataset:
Bert-serien

**Bert-serien** er en serie ungdomsromaner i dagboksform av de svenske forfatterne Anders Jacobsson og Sören Olsson, utgitt 1987-1999, samt en ny serie fra 2005. Hovedpersonen er Bert Ljung, som liker jenter, spiller fotball og bas i rockebandet *Heman Hunters*. Bert-serien utspiller seg i Öreskoga, en fiktiv by i Sverige som kombinerer forfatternes hjemmebyer Örebro og Karlskoga.

Bert har også blitt TV-serie, film og tegneserie.

## Hovedfigurer (gamle serien)
Torleif Andersson spiller fløyte i Heman Hunters. Han liker klassisk musikk. Flytter senere fra Öreskoga.

Ida Gunnarsson er ei jente i klassetrinnet over Bert. Bert liker henne, men ikke at hun røyker.

Paulina Hlinka er ei jente som kommer fra Tsjekkoslovakia. Bert liker henne i sluttet af 6. klassetrinnet-starten af 7. klassetrinnet. Hun danser jazzballett på Berts moster Lenas dansinstitue.

Erik «Lill-Erik» Linstett spiller trekkespill og trommer i Heman-Hunters.

Bert Ljung er hovedpersonen. Han skriver dagbok.

Rebecka Molin er ei jente i Berts skole. Bert liker henne i *[[Berts dagbok]]*.

Nadja Nilsson er ei jente som spiller fiolin. Bert liker henne. Hennes brødre Roffe, Ragge og Reinhold er raggare som Bert frykter. Hennes brødre kjører Amazon gjennom byen om kveldene. Nadja Nilssons far er kusine med Paulinas mor. Nadja er født på høsten i Värmland, og bor med sin mor i en hytte.

Emilia Ridderfjell er ei jente med som har gode resultater i skolen, oppfører seg bra og er fra «finere» familie, hvis foreldre er lege. Bert kjenner henne fra 1. klassetrinn, men snakker bare én gang med henne i 3. klasse, da han beklager at han ved et uhell slår en bordtennisball som slår ut tannregulering en hennes, innen han begynner å like henne i 7. klasse. Guttene i Berts klasse synes at at hun er feig. I tegneserien medvirker også hennes kusiner *Antonia Ridderfjell* og *Lovisa*.
 
Klas «Klimpen» Svensson er en gutt som mobber andre, som Bert som har briller. Flytter til Motala etter 5. klasse.

Åke Nordin er Berts venn. Gutt som liker naturvitenskap, og gjør eksperiment på sin lillesøster Doris. Hans mor døde da han var syv. Hans far senere funnet en ny kvinne, Hillevi, med norske slektninger.

## Bøker
### Gamle versjonen

### Nye versjonen

## Se også
* Suneserien

## Eksterne lenker
* Soren-Anders.se - Bert
Frank Simon

**Frank Simon** (født 26. november 1889 i Cincinnati, Ohio, død 28. januar 1967 i Columbus, Ohio) var en anerkjent amerikansk kornettist, trompetist, dirigent og pedagog.

Frank Simon var elev av Herman Bellstedt ved musikkonservatoriet i Cincinnati, og etter anbefaling fra Bellstedt kom han til å spille sammen med selveste Herbert Clarke i det verdensberømte *[[John Philip Sousa|John Philip Sousa Band]]* i 1914. Da Clarke sluttet tre år etter, i 1917, overtok Simon plassen rollen som solokornettist. I tiden etter karrieren hos Sousa fortsatte han som dirigent og pedagog, Frank Simon virket dessuten også som musikkprodusent i forskjellige radioselskaper.

## Referanser
Det europeiske legemiddelbyrået

**Det europeiske legemiddelbyrået (EMA)** (av eng. *European Medicines Agency*) er et EU-byrå grunnlagt i 1995. EMA skal sikre vitenskapelig evaluering, tilsyn med og overvåkning av legemidler til mennesker og dyr i EU.

Byråets het opprinnelig *European Agency for the Evaluation of Medicinal Products* og fikk dagens navn i 2004. Statens legemiddelverk ble tilsluttet EMA i år 2000 og representerer Norge i dette samarbeidet.

EMA er legemiddelmyndighet for hele EØS-området og tilsvarer amerikanernes Food and Drug Administration (FDA). Hovedkontoret lå opprinnelig i London, men ble flyttet til Amsterdam i forbindelse med alle usikkerhetene som oppsto i kjølvannet av Storbritannias brexit.

## Styret
Styret (Management Board) består av ett medlem fra hvert av EUs medlemsland, to representanter fra Europakommisjonen, to representanter fra Europaparlamentet, to representanter fra pasientorganisasjoner, en representant fra legeorganisasjonene og en representant fra veterinærorganisasjonene. Observatører i styret har Norge, Island og Liechtenstein.

## EMAs vitenskapelige komitéer
EMA består blant annet av sju vitenskapelige komitéer som vurderer markedsføringstillatelser for ulike legemidler og driver overvåkning av bivirkninger innenfor EØS-området. Disse komitéenes konklusjoner er grunnleggende for Statens legemiddelverks vurderinger av markedsføringstillatelse (MT) for legemidler i Norge.
* Komitéen for legemidler til mennesker (CHMP)
* Komitéen for legemidler til dyr (CVMP)
* Komitéen for legemidler mot sjeldne sykdommer (COMP)
* Komitéen for legemidler til barn (PDCO)
* Komitéen for avanserte terapier (CAT)
* Komitéen for bivirkningsovervåkning  (PRAC)
* Komitéen for plantelegemidler (HMPC)

## Referanser




## Eksterne lenker
*
Den europeiske utenrikstjeneste

**Den europeiske utenrikstjeneste** (engelsk: *European External Action Service, EEAS*) er Den europeiske unions diplomatiske tjeneste. Den bistår Unionens høye representant for utenriks- og sikkerhetspolitikk med å sette ut i livet unionens felles utenriks- og sikkerhetspolitikk.

Utenrikstjenesten ble formelt igangsatt 1. januar 2011, men er resultatet av Lisboa-traktaten fra 2007, satt i kraft i 2009. Tjenesten har hovedkontor i Brussel.

## Organisasjon
Tjenesten er unik i sitt slag, da den ikke er en EU-institusjon i begrepets juridiske betydning, men likevel opptrer som et selvstendig organ innen unionens institusjonelle sfære. 

Utenrikstjenesten samler brorparten av det som før Lisboatraktatens ikrafttredelse den 1. desember 2009 var henholdsvis Europakommisjonens og Ministerrådets utenriksrelaterte kompetanser. Formålet med denne endring er at unionens utenrikspolitikk skal kunne utformes på en helhetlig måte, uten å begrenses av det faktum at EU-systemets kompetanser på utenriksområdet forblir under både overnasjonal og mellomstatlig kontroll. 

Utenrikstjenesten skal fungere som et samlende organ for det som tradisjonelt er blitt kalt den felles utenriks- og sikkerhetspolitikk, og skal drifte EUs diplomatiske delegasjoner jorden rundt. Enstemmighet fortsetter å være et krav i Ministerrådet når utenrikspolitikk er på dagsordenen, men Den høye representant og utenrikstjenestens sentrale ledelse vil drifte sitt organ aktivt.

## Ledere
Unionens høye representant for utenriks- og sikkerhetspolitikk:

*Jürgen Trumpf, Tyskland (1994)
*Janvier Solana, Spania (1999–2009)
*Catherine Ashton, Storbritannia (2009–2014)
*Federica Mogherini, Italia (2014–2019)
*Josep Borrell, Spania (2019–)

## Se også
*Den felles utenriks- og sikkerhetspolitikk
*Lisboatraktaten

## Referanser


## Eksterne lenker
*
Frem fra Glemselen kap. 6

***Frem fra Glemselen kap. 6*** er det sjette albumet i serien Frem fra Glemselen med Rita Engebretsen og Helge Borglund. Platen kom ut vinteren 1978, og lå 8 uker på VG-lista med 5.-plass som beste plassering. Dette var også den siste platen hvor Bjørn Kruse hadde ansvaret for å arrangere de gamle skillingsvisene, og han skulle ikke dukke opp igjen som arrangør før *[[Frem fra Glemselen kap.10]]*. *Frem fra Glemselen kap. 6* var også en påkostet produksjon, og besto av stort orkester, med styrkere. Den ble også utgitt, som de fem foregående platene, med stort teksthefte som vedlegg. På den sjette platen synger Engebretsen og Borglund klassiske skillingsviser som «Farvel du moder Norge» og «Ved Rhindals klipper», men de har også tatt med Oscar Torps (Norges statsminister fra 1951 til 1955) vise «Finnskogen vår». Også den sjette platen har solgt rundt 100&nbsp;000 eksemplarer i dag.

## Sporliste
#«Søster Nelly» (Ukjent), sunget av Helge Borglund
#«Farvel du moder Norge» (Trad / Marie Løsset Osdalen), sunget av Rita Engebretsen
#«På gården Tveit» (Ukjent), sunget av Helge Borglund
#«Det er solskinn, sommer solskinn» (John. R. Sweney / Eliza Edmund Hewitt), sunget av Rita Engebretsen
#«Sangen til mor» (Ukjent), sunget av Helge Borglund
#«Den herlige stund» (Ukjent), sunget av Rita Engebretsen
#«Søster Ellen» (Ukjent), sunget av Helge Borglund
#«Finnskogen vår» (Oscar Thorp), sunget av Rita Engebretsen og Helge Borglund
#«Ved Rhindals klipper» (Ukjent), sunget av Rita Engebretsen
#«Anna og Ingolf» (Ukjent), sunget av Helge Borglund
#«Se et skip forlater havnen» (Trad / John Johnson Daniels), sunget av Rita Engebretsen

## Andre medvirkende
*Idé og opplegg: Per Johan Skjærstad
*Tekniker og produsent: Ola Johansen
*Innspilt i Talent Studio, Oslo
*Foto: Arve Ringen
*Arr.og orkesterledelse: Bjørn Kruse
*Trykk og layout: Euro Trykk A/S
*Bass: Terje Methi
*Trommer: Thor Andreassen
*Gitar: Pete Knutsen, Arne Schultze, Asbjørn Krogtoft
*Fløyte, el.piano,piano, orgel: Henryk Lysiak
*Fiolin: Bernt Wiedswang, Sonja Wold, Noralf Glein, Zygmunt Sprus, Olav Bjørgaas, Wanda Michalska
*Bratsj: Arne Sletsjøe, Hans Brynjulfsson, Oddvar Mordal, Olav Herheim
*Cello: Zbigniew Subocz, Tom Grimsrud
*Kor: Iselin Alme, Bjørn Kruse

## Utgivelser
* 1978 LP/MC Talent Produksjon TLS 3034
* 1988 MC PolyGram Records Polydor 837 013
* 2000 CD Nidelven Grammofon/Universal NCD 0005

## Eksterne lenker
*
Søster Nelly

**«Søster Nelly»** er opprinnelig en dansk skillingsvise, med engelsk melodi. Den er fra rundt 1900. Alf Prøysen spilte den inn på plate i 1947 under tittelen «Bara papa hadde tid», og mange har trodd at det var han som laget visa også. Visa er innspilt på platen *[[Frem fra Glemselen kap. 6]]* med Helge Borglund.

## Teksten
#Jeg vil gjerne opp til himlen bare pappa hadde tid,men han har det jo så travelt og kan ei bli med meg dit.Søster Nelly sier døden kommer uten man ham ber,og så gråt jeg litt, og Nelly ville ikke si meg mer.
#Men jeg husker hun fortalte da jeg satt på hennes fang,at en engleskare følger oss bestandig på vår gang,og når vi til himlen kommer, det har Nelly også sagt,blir vi sluppet inn av porten av en engel som står vakt.
#Kanskje jeg får lov å tage med meg gyngehesten min,jeg er sikker på at mamma'n min og Nelly slipper inn.Og så vil jeg be den englen som i portnerstuen bor,om unnskyldning for min pappa som må passe sitt kontor.
#Søster Nelly sier at jeg kanskje snart må si farvel,og om pappa hadde tid så ville jeg ha dratt ikveld.Men om jeg må gå alene gjennom himmelporten inn,tror jeg sikkert han vil komme på besøk til gutten sin.

## Kilder
*Sangene i våre hjerter, Elin Prøysen, Damm 2007
*Viser på vandring, Per Johan Skjærstad, Aschehough 1978
Det er solskinn, sommer solskinn

**«Det er solskinn, sommer solskinn»** er en søndagskolesang skrevet av engelske Eliza Edmunds Hewitt i 1883. Melodien er laget av John R. Sweney (1837–1899). Han var militærmusiker, men etter en religiøs frelsesopplevelse viet han seg til kristen musikk. 

Denne visa er kjent i Norge fra 1890, og kom til landet via Sverige. Visa er innspilt på *[[Frem fra Glemselen kap. 6]]* med Rita Engebretsen.

## Teksten
#Det er solskinn i min sjel i dag, en sol så klar og skjærhar nattens skygger drevet bort, og Jesus solen er.REF: *Det er solskinn, sommer solskinn<br />og så fredfullt tankens timer går.<br />I Jesu åsyn ser jeg inn,<br />det er sollyst i mitt sinn.*
#Det er lovsang i min sjel i dag, en strengelek for Ham,fra hjertet stiger toner fler enn jeg kan juble frem.
#Det er vårliv i min sjel i dag for Jesus i meg bor,i hjertets hage vokser frem et nådens blomsterflor.

## Referanser
På gården Tveit

**«På gården Tveit»** er en skillingsvise fra rundt 1915, og er også kjent under titlene **«Ryntveitvisa»** eller **«Mordet i Saude»**. Denne tragiske hendelsen fant sted i Sauherad på begynnelsen av 1900-tallet, da Knut Ryntveit drepte den 17 år gamle Aasta Gunnarsrud. «Til bys det bar og i arrest ble satt», heter det i visa, og det er riktig nok, men folkemeningen var at det var Knuts mor som var ansvarlig for drapet. Hun var kjent som en herskesyk dame. Historien forteller og at lensmannen som måtte arrestere Knut Ryntveit syntes det var en meget trist sak. Knut ble dømt til livsvarig fengsel for mordet på Aasta Gunnarsrud, men han ble benådet i 1914. Han kom tilbake til Telemark, og ble godt mottatt av folket. Han levde deretter et stille liv til han døde på midten av 1950-tallet. På Aasta Gunnarsruds gravplass kan man lese følgende inskripsjon: «*Her hviler støvet av tjenestepiken Aasta Gunnarsrud født den 30. januar 1886. Forsmaaet og dræbt av sin elsker 23. juli 1904. Reist av venner av frihet og rettferdighet i 1910*». Skillingsvisa er innspilt på *[[Frem fra Glemselen kap. 6]]* med Helge Borglund.

## Kilder
**Viser på vandring*, Per Johan Skjærstad, Aschehoug 1978
## Teksten
#På gården Tveit der nord i Telemark der bodde en så rik på gods og prakt,han hadde en sønn, den staute gjeve Knut,sin faders stolthet og sin moders pryd.
#På samme tid på gården Tveit der var ei tjenestejente som navnet Åsta bar,til henne Knut en heftig elskov fikk, og ofte Knut han til sin Åsta gikk.
#Og snart et barn under Åstas hjerte lå, hun beder bønnlig: Å Knut du får meg nå,ja alt, ja alt jeg ofret for deg Knut, nå vil du sikkert ta meg som din brud.
#Og Knut han løper da til moren hen og sier: Åsta blive skal min brud.Men moren svarer ham med vrede ord: Den skam skal aldri over huset bo.
#Du dalens stauteste blant gutter er, din faders stolthet og din moders pryd,før jeg vil se deg med Åsta som din brud, før vil jeg se deg som fange på Akershus.
#Og Knut han løper da mot skogen hen der får han se sin kjære rosenvenn,han roper: Åsta, Åsta kom hit hen, og Åsta løper så glad mot skogen hen.
#Han sier: Åsta vend deg om å se, et ekorn hopper så glad fra sted til sted,mens Åsta så trakk Knut sin slirekniv, og sådan endte han sin Åstas liv.
#Av lensmann ble han fakket her en natt, til bys det bar og i arrest ble satt.Der får han tid til å tenke på sin sorg, for dommen lød: Du fange er for godt.
#Etter forhør han talte med sin mor: Hva sa du den gang du talte hårde ord,du slapp å se meg med Åsta som min brud, nå kan du se meg som fange på Akershus.
#I nittenfjorten ble benådning gitt, for morens skyld han der hadde lidd,men Knut for alltid var en knekket mann, mens Åsta hviler søtt bak gravens rand.

## Eksterne lenker
En samling av dokumentasjon om Ryntveitmordet
Sangen til mor

**«Sangen til mor»** er en skillingsvise. Denne visa er fra slutten av 1800-tallet, og er en av mange skillingsviser som omhandler mor. Den er innspilt på platen *[[Frem fra Glemselen kap. 6]]* med Helge Borglund.

## Teksten
#Så lenge som hjertet i barmen kan slåog kjærlighet der inne er,og barndommen synes for sjelen og stå,så edel og skjønn som den er.Så lenge som tankene der inne bor,så lenge jeg minnes deg mor.
#Hvem bar meg til sengs i sin elskede favnmens tanken steg opp til Guds sønn.Hun over meg nevnte med hvisken hans navn,og ba så til slutning en bønn.Den bønn visst med virkning til himmelen fór,nei aldri forglemmes du mor.
#Hvem var det som førte meg først frem til Gudog sa: Du må ei gjøre så.Hvem var det som førte meg på marken ut,hvor blomster og trærne gror.Hun sagde at Gud hadde skapt denne jord,nei aldri jeg glemmer deg mor.
#Når døren til stuen var låset og lukt,og far hadde lagt seg til ro,og lyset der inne forlengst var slukt ut,vi satt der så ensom vi to.Vi talte om tiden da jeg skulle bli stor,nei aldri jeg glemmer deg mor.
#Og når jeg så skulle fra hjemmet bort fly,kom jeg moderens lærdom i hu,den sto der så klar som en lyserød sky,og slik står den stedse i dag.Vel elsker jeg fader og søster og bror,men mest dog jeg elsker deg mor.
#Og om du skal vandre herfra før enn meg,og jeg lukker øyet ditt mor,så vit mens jeg lever jeg glemmer deg ei,jeg minnes ditt smil og din gråt.Når blomster og trær på graven din gror,da vokser og minnet ditt mor.

## Kilder
*De gamle visene 5 med Alf Prøysen, Forlaget For Alle, Oslo 1983
Den herlige stund

**«Den herlige stund»** er en gammel skillingsvise fra slutten av 1800-tallet. Visa er innspilt på platen *[[Frem fra Glemselen kap. 6]]* med Rita Engebretsen. Sangen er beskrevet som «...ei av dei tristaste skillingsvisene vi kjenner, om ei jente som forelska seg i ein sjømann, og lova å vere trufast til han kom att, men båt og mannskap forliste og fekk si grav på havet, og jenta lengter etter den dagen ho sjølv døyr, og får møte han att i himmelen.» Sangen er publisert i boken *Frem fra glemselen* (2007)

## Teksten
#Å, jeg minnes den herlige stundda som andre jeg eide en venn,for mitt hjerte en sjømann jeg ga,som fór ut på det stormende hav.
#Å, jeg minnes den herlige stund,da vi satt i den grønnkledte lund,i denne grønnkledte lunden ved stranden,ga jeg hjertet og kroppen til ham.
#Vil du være meg trofast min venn,så til høsten jeg kommer igjen.Vil du være meg trofast min brud,så skal jeg dagligen be til min Gud.
#Jeg vil ikke mer minnes om Gud,men en dag kom det sørglige bud,at i natt på det stormende hav,har både mannskap og skip gått i grav.
#Nå er høsten da kommet igjen,det var da vi skulle treffes igjen.Og jeg sukker og roper hans navn,men vi kommer ei mere i favn.
#Mange blomster jeg strør på hans grav,vinden fører dem til blånende hav.Men jeg vet at i den himmelske havn,får jeg hvile som brud i hans favn.

## Referanser
Ved Rhindals klipper

**«Ved Rhindals klipper»** er en vise som bygger på den antikke legenden om Hero og Leander som elsket hverandre, og bodde på hver sin side av Dardanellene. De fikk ikke lov til å møtes, men hver natt svømte Leander over sundet mens Hero sto på den andre siden med en fakkel for å vise vei. En natt blåste fakkelen ut, og Leander druknet. Legenden ble oversatt fra gresk til latin, og spredt over hele Europa. I 1460 finnes den første varianten av denne visa, i Tyskland håndskrevet. Allerede i 1540 kom den på trykk i Georg Fosters samling *Frische teutsche Liedlein*. På tysk heter visa «Es waren zwei Köningskinder». I Sverige er visa kjent fra 1550 som «De två konungabarnen», og denne ble spredt i muntlig tradisjon i Sverige og blant den svensktalende befolkningen i Finland. Rundt 1850 dukker visa opp som «Ved Rhindals klipper», og ble trykket i skillingstrykk, og meget populær i hele Skandinavia.

I den vitenskapelige utgaven av de tyske balladene står Die Köningskinder som nr. 22.

Visa er innspilt på *[[Frem fra Glemselen kap. 6]]* med Rita Engebretsen.
## Referanser


## Kilder
**Sangene i våre hjerter*, Elin Prøysen, Damm 2007
*De gamle visene 4 med Alf Prøysen, Forlaget For Alle, Oslo 1975

## Teksten
#Ved Rhindals klipper, ved Rhindals flod der bodde et elskende par,men mellom dem renner den brusende elv hvor fiskerne garnene drar.
#En aften gikk de ved hver sin strand, hun fant en deilig grønn eng,og vinket til vennen, kom over til meg, her vokser det liljer i fleng.
#Å gå med meg i den dunkle lund, der sangfulglen kvitrer for deg,kle av deg, kle av deg du skjønne André og svøm over bølgen til meg.
#Det er så farlig å svømme her ved natt i den mørklangt dal,nei lyset jeg tenner det viser deg vei, å kom gi meg trøst i min kval.
#Da kom rivalen så listelig og slukket lyset på strand,et redselsskrik lød i den beksvarte natt: Jeg drukner og finner ei land.
#Hun gråt og ventet i angst og gru, ei tårer hadde hun mer.Hun ropte til vennen: Du må ikke dø, og hør hvor jeg trygler og ber.
#Den tidlig morgen da solen randt mot strand en fiskermann ror,hun iler mot ham og hun roper ham an, har du mange fisker ombord.
#Nei, ingen fisk har jeg fått i natt til tross for talløse kast,se kun dette iskalde lik har jeg fått, i garnene satt det så fast.
#Og se der lå som en lilje hvit den underskjønne André,hun grep til sitt hjerte mens tårene sprang, hun var som en engel å se.
#Du edle fisker ha takk, ha takk, jeg giver deg som du ser,trolovelesringen av pureste gull, jeg skal ikke bruke den mer.
#Og hils min fader, og hils min mor, og hils de søsknene fem,og si at jeg hviler i sjøbølgen blå så aldri jeg kan komme hjem.
#I favnen tok hun sin hjertevenn og gikk i bølgene ut,i livet hun var kun en sørgende sjel, i døden en lykkelig brud.
Anna og Ingolf

**«Anna og Ingolf»** eller bare **«Anna»** som mange kaller den, er en skillingsvise fra 1850. Hun som ble kalt Anna ligger begravet på en kirkegård i Romerike. Visa er innspilt på *[[Frem fra Glemselen kap. 6]]* med Helge Borglund.

## Teksten
#Jeg var ung og forelsket i en pike hun min Anna var skjønnere enn alt,hvor vi ferdes var det fryd og gammen til jeg min dåre fikk henne overtalt.
#Så en aften vi spaserte i lunden, kastet Anna seg heftig om min hals,og hun sier det med et smil om munnen: Og kjære Ingolf nå skal du snart bli far.
#Tiden gikk og min Anna ble så stille, intet mere oppmuntret hennes blikk,rundt de vakre øyne ble der ringer og blekt ble kinnet som før var rosenrødt.
#Fra arbeidet lengtet jeg til kvelden da jeg skulle til min Anna gå,men forbauset stanset jeg i døren for der på senga min kjære Anna lå.
#Jeg gikk bort og ga Anna kyss på kinnet spurte henne: Hvordan står det til?Hun svarer ikke men peker med fingrene og ser så bønnlig på meg med øynene.
#Se her min Ingolf hva jeg har brakt til verden, en liten sønn jeg skjenket har til deg,og jeg sier det til deg mens jeg lever: Forlat ham aldri og glem dog ikke meg.
#Hun sank tilbake på den hvite pute og søkte dertil i døden sin fred,det var sårt for meg å henne miste, jeg roper Anna, mi Anna ta meg med.
#Dagen etter kom den hvite kiste hvor min elskede Anna skulle bodet var så tungt for meg å henne miste og senke henne i dødens kolde jord.
#Hver en aftenstund når jeg er ledig tager jeg min lille sønn ved hånd,og så vandrer vi da over veien og inn på den stille kirkegård.
#Gutten legger kransen ned på graven, vender seg så spørrende mot meg,Kjære pappa det er så trist et savn, så jeg må spørre hvordan mamma har det nå.
#Herved vil jeg denne sang få slutte for den er jo for meg altfor trist,hennes øyne glemmer jeg nok aldri, og guttens øyne er som hennes store blå
Nils Ørvik

**Nils Ørvik** (født 3. januar 1918 i Skåtøy kommune (nå Kragerø kommune), død 10. februar 2005) var en norsk historiker, cand.philol og Ph.D. 

Han var forsker ved Forsvarets krigshistoriske avdeling 1951–1963, dosent i statsvitenskap ved Universitetet i Oslo 1963–1971, professor i internasjonal politikk ved Queen's University i Kingston, Ontario (Canada) fra 1973, samt direktør for Center for International Relations samme sted 1975–1985.

## Bibliografi (utvalg)
* *Norsk militær i Sverige* (1951)
* *Sikkerhetspolitikken 1920–38* (2 bd., 1960–61)
* *Alternativer for sikkerhet* (1970)
* *Fears and Expectations* (1972)
* *Departmental Decisionmaking* (sammen med O. Bruaas m.fl., 1972)
* *Sicherheit auf Finnisch* (1972)
* *Kampen om Arbeiderpartiet* (1977)
* *Northern Development – Northern Security* (1983)

## Referanser
Harbindialekt

**Harbindialekt** (forenklet kinesisk: 哈尔滨话; tradisjonell kinesisk: 哈爾濱話; pinyin: *Hāěrbīn huà*) er den underdialekt av nordøstmandarin, en av hoveddialektene innen det kinesiske språket mandarin. Harbindialekt tales i og rundt byen Harbin, hovedstad i provinsen Heilongjiang lengst nordøst i Folkerepublikken Kina.

De fremste dialektsæregenhetene ligger på vokabularsiden; grammatikk og betoning skiller seg ikke særlig fra standardmandarin.

Det er to årsaker til at Harbinmandarin har visse vokabularforskjellene. Den viktigste er den store innflytelsen fra russisk og i mindre grad andre europeiske språk. Harbin hadde en betydelig russisk befolkning på den tid da harbindialekten tok form tidlig på 1900-tallet. Dessuten var området del av det tidligere kjerneområde for mandsjuene, og mange av dem gikk over til kinesisk språk, men med et visst mandsjuisk preg. 

## Litteratur
*
*
Chris Thompson (friidrettsutøver)

**Christopher «Chris» Thompson** (født 17. april 1981) er en britisk internasjonal friidrettsutøver. Thompson vant sølvmedalje på 10 000 meter under EM i friidrett 2010 i Barcelona 27. juli 2010. Han ble slått av sin landsmann Mohammed Farah. Før medaljen i 2010 hadde han vunnet U23-klassen på 5000 meter under EM i 2003. I mellomtiden har han hatt store problemer med skader i flere år av sin karriere.

I 2021 representerte han Storbritannia på maraton under Sommer-OL 2020 i Tokyo, og kom på 54 plass.

## Referanser


## Eksterne lenker
*
Finnskogen vår

**«Finnskogen vår»** er en lokalpatriotisk vise skrevet av Oskar Thorp (f. 14. mai 1906), en lokal kunstner og musiker fra Grue Finnskog. Innspilt på plate av Rita Engebretsen og Helge Borglund (*[[Frem fra Glemselen kap. 6]]*, 1978) og av dansebandet Ingemars (*[[På egne væger]]*, 2004).
Søster Ellen

**«Søster Ellen»** er en skillingsvise fra Valdres, skrevet rundt 1890. Den skiller seg litt ut fra de tradisjonelle utvandrervisene, ved at hovedpersonen i denne sangen faktisk kommer *tilbake* til Norge. Det er også uvanlig at en skillingsvise omhandler jul, forteller Per Johan Skjærstad som bakgrunsstoff på platen visa er innspilt på, *[[Frem fra Glemselen kap. 6]]*, med Helge Borglund.

## Teksten
#Søster Ellen kan du sette deg ved sengen min en stunddu kan snakke og forstå mitt eget språk,det er så underlig og ligge her og ikke få en blund,gamle minner stiger frem for hvert sekund.
#På en bondegård ved sjøen er jeg født og vokset opp,der er vakkert kan du tro en sommerdag.Når jeg lukker øyet ser jeg hvit vannliljer i knopp,hører sjøens bølger og de faste åretak.
#Der står skogen rank og grønn med gran og furu, rogn og hegg,tett ved gården er en frodig bjørkelund.Villvin vokser etter snorer opp bak husets hvite vegg,om jeg bare hadde vært der for en stund.
#Kan jeg reise neste uke, doktor Brown hva sier du?De kan reise ja, men følge må De ha.Søster Ellen reiser med Dem, hun har ferie i en tid,og jeg vet De er i trygge hender da.
#Det var jul i gamle Norge, jul med juletre og sang,Per han føler det som han er barn på ny,der han står i stuedøren lyttende til klokkeklang,og ser snøen dale høyt og fritt fra sky.
#Takk min Gud jeg fikk oppleve det jeg ønsket mest på jord,jeg fikk se mitt kjære hjem mitt fødested,jeg fikk treffe mine venner, mine søsken far og mor,takk min Gud nu er jeg ferdig til å dø.
#Og mens nyttårsaftens klokker ringte helg og høytid inn,og forkynte at det gamle år randt ut,støttet opp av farens armer og med morens hånd i sin,Per med smil han tar den siste reisen sin.
Daliandialekt

**Daliandialekt** (kinesisk: 大連話, pinyin: *Dalian hua*, engelsk: *Dalnian*, rōmaji: *Dairen-ben*) er en dialekt innen språket mandarin. Den tales på Liaodonghalvøya, med byen Dalian og inn i byprefekturene Dandong og Yingkou. Daliandialekten deler mange særtrekk med dialekten på Shandonghalvøya på den andre siden av Bohaistredet; sammen danner disse talemålene dialektgruppen jiaoliaomandarin (胶辽官话). Daliandialekten har mange låneord fra japansk og russisk, noe som skyldes at området historisk har vært underlagt først russisk og senere japansk styre.

## Røst
### Uttaleforskjeller mellom daliandialekt og standard kinesisk (putonghuadialekt)

### Konsonanter
#### Tablation av konsonanter

* Mørk blå farge betyr vokaler.

### Vokaler
#### Tablation av vokaler - 1

#### Tablation av vokaler - 2

* Mørk rød farge betyr sammensatte vokaler; *ai*, *êi*, *ou*, *eu*, *an*, *ên*, *en*, *in*, *ün*, *ang*, *ong*, *eng*, *ing* er som grunnleggende vokaler.
*  og  er *apical* vokaler av *zhi*, *chi*, *shi*, *ri* og *zi*, *ci*, *si*.
* *m*, *n* og *ng* er nasale vokaler i frittstående stavelser; det er også to stavelser av "*hm* 噷" og "*hng* 哼".

#### Tolv erhuayuner

* "瓦兒" og "碗兒" er ulike, "歌兒" og "根兒" er ulike, vokalen i "根兒" er en slags retrofleks midt i sentrale vokaler.
* *i* i stavelsene "*zi*, *ci*, *si*, *zhi*, *chi*, *shi*, *ri*" er en apical vokal. Etter erhua-ing blir *i* til *êr*, slik som "字兒"*zer4* og "事兒"*sher4*.
* Regelen for *i*, *u*, *ü* ved å kombinere med erhua-vokaler er den samme som regel av de å kombinere med de grunnleggende vokalene, så de tabulation av denne delen er utelatt.

### Tonelag

Regler i daliandialekten:
*Når en stavelse med tonelag 1 blir etterfulgt av en stavelse som har tonelag 1, eller en stavelse med tonelag 4 blir etterfulgt av en stavelse som har tonelag 1, vil vanligvis den første stavelsen bli uttalt med tonelag 5 mens tonelaget i den neste stavelsen forblir uforandret, som i "家家戶戶"*jiahr5-jiahr1-hur6-hur4*, "駕崩"*jia5-beng1*.
*Når en stavelse med tonelag 1 blir etterfulgt av en stavelse som har tonelag 4, vil tonelaget i den første stavelsen vanligvis ikke endre seg, mens den neste stavelsen vil bli uttalt med tonelag 6, som "蟋蟀"*xi1-suê6* eller *xi3-suêr*, "稀碎"*xi1-sêi6*.
*Når en stavelse med tonelag 4 blir etterfulgt av en stavelse som har som også har tonelag 4, vil vanligvis den første stavelsen bli uttalt i tonelag 5 og den neste stavelsen bli uttalt i tonelag 6, som "畢恭畢敬"*bi5-gongr1-bi5-jingr6*, "客客氣氣"*kehr4-kehr-qi5-qi6*.

## Skrift
### Nye former
15 enkeltvokaler, 3 nasaler. 15 enkeltkonsonanter, 1 zero innledende.

Fra åpen "a" til trang "m", 366 stavelsessymboler, 183 store bokstaver, 183 små bokstaver.

### Stavelser som Dalianese har, men Putonghua ikke har
***biang3** (Dette kinesiske tegnet er ikke laget ennå.) – 【Prefiks】som ofte brukes i en nedsettende betegnelse, for å understreke rollen til humøret
***pia3** (Dette kinesiske tegnet er ikke laget ennå.) – 【Verb】til latterliggjøre

## Ordforråd

## Referanser
Karl Landsteiner

**Karl Landsteiner** (født 14. juni 1868 i Baden bei Wien, død 26. juni 1943 i New York City, New York) var en østerriksk biolog og nobelprisvinner. Han ble tildelt Nobelprisen i fysiologi eller medisin i 1930 for sin oppdagelse av AB0-systemet, vår viktigste blodgruppeinndeling. Sammen med Alexander S. Wiener lyktes han å identifisere Rh-systemet i 1937. Han ble også tildelt Laskerprisen i 1946 for dette. Landsteiner er også opphavsmannen til Landsteiners regel.

Landsteiner ble innvalgt som utenlandsk medlem av Kungliga Vetenskapsakademien i 1930.

## Referanser


## Eksterne lenker
Jianghuaimandarin

**Jianghuaimandarin** (forenklet kinesisk: 江淮官话; tradisjonell kinesisk: 江淮官話; pinyin: *Jiānghuái guānhuà*; som kan forklares som «mandarin fra Yangtze ''Jiang'' og ''Huai'' He»), eller *mandarin fra nedre Yangtzi* (下江官话 / 下江官話; *Xiàjiāng guānhuà*; «mandarin fra nedre elveløp») er den dialekt av det kinesiske språket mandarin i deler av provinsene Jiangsu og Anhui langs etter og nord for floden Yangtzes nordre bredd, og i enkelte områder sønnenfor, som i Nanjing, Jiujiang og i deler av Jiangxi.

Jianghuaimandarinen er den eneste dialektgruppen innen mandarin som har beholdt den særlige inngangstonen RUSHENG (入声 / 入聲; *Rùshēng*) fra middelalderkinesisk. Den har dessuten en del fellestrekk med to andre kinesiske språk som tales i tilgrensende områder mot sør, hui og wu.

## Litteratur
* 
* 
* 
* 
* 
*
Otto Heinrich Warburg

**Otto Heinrich Warburg** (født 8. oktober 1883 i Freiburg i Storhertugdømmet Baden, død 1. august 1970 i Vest-Berlin) var en tysk lege. Han ble tildelt Nobelprisen i fysiologi eller medisin i 1931 for sin oppdagelse av natur og virkemåtene til luftveisenzymet. 

I 1918 ble Warburg utnevnt til professor ved Kaiser Wilhelm-instituttet for biologi i Dahlem (en del av Kaiser-Wilhelm-Gesellschaft). I 1931 ble han utnevnt til direktør ved Kaiser-Wilhelm-instituttet for cellefysiologi, ved samme sted, som ble dannet foregående år etter en donasjon fra Rockefeller Foundation til Kaiser Wilhelm-selskapet (siden omdøpt til Max-Planck-Gesellschaft)

Han var sønn av fysikeren Emil Warburg.

## Referanser


## Eksterne lenker
Comfort Hotels

**Comfort Hotels** er et merkevarenavn under Choice Hotels International. Nordiske Nordic Choice Hotels benytter seg av denne merkevaren som del av en franchise-avtale med Choice Hotels.  Selskapet har en årlig omsetning på mer enn 6,2 milliarder og over 9200 ansatte. Comfort Hotels har 32 hoteller i Norden.

## Eksterne lenker
* Comfort Hotels
Charles Sherrington

**Charles Scott Sherrington** (1857–1952) var en britisk nevrofysiolog, histolog, bakteriolog og patolog. Han ble tildelt Nobelprisen i fysiologi eller medisin i 1932, sammen med landsmannen Edgar Adrian for deres oppdagelser om nevronenes funksjon.

Sherrington var ordfører for Royal Society på starten av 1920-tallet, og ble innvalgt som medlem i Kungliga Vetenskapsakademien i 1926.

## Referanser


## Eksterne lenker
Quality Hotels

**Quality Hotels** er en del av Nordic Choice Hotels, en hotellkjede med en årlig omsetning på mer enn 6,2 milliarder og over  ansatte. Quality-hotellene er større hotellkomplekser, ofte beliggende like utenfor bykjernen eller i tilknytning til flyplasser. Kurs og konferanser danner kjernen i virksomheten. Quality Hotels har 57 hoteller i Norden.

## Eksterne lenker
* Quality Hotels
Quality Resort

**Quality Resort** er en del av Choice Hotels Scandinavia, en av Nordens førende hotellkjeder med en årlig omsetning på mer enn 6,2 milliarder og over 9200 ansatte. Quality Resort er et knippe fullservice-hoteller som tilbyr opplevelser og aktiviteter i tillegg til overnatting. Hotellene ligger ofte i naturskjønne omgivelser. Quality Resort har 13 hoteller i Norden.

## Eksterne lenker
* 
* Quality Resort
Knut Anker Stordalen

**Knut Anker Stordalen** (født 7. juni 1933 i Jondalen, død 8. april 1994 i Porsgrunn) var en norsk kjøpmann og idrettsmann.

Han vokste opp på gården Stordalen i Jondalen i nåværende Kongsberg kommune, der familienavnet skriver seg fra, og mange av forfedrene jobbet i generasjoner ved Kongsberg Sølvverk. Han flyttet som ung til Porsgrunn i Telemark og begynte å arbeide i sin onkel Hjalmar Stordalens dagligvareforretning der, som han overtok i 1962 og utvidet med flere filialer. Han samlet senere hele virksomheten på Stridsklev i Porsgrunn.

Han ble norgesmester i hundekjøring i 1961.

Han giftet seg i 1960 med Kari Foss fra Gjerpen. De ble foreldre til blant annet forretningsmannen Petter Stordalen.

## Referanser
The Art of the Trombone

***The Art of the Trombone*** er et musikkalbum fra 1999 med Alain Trudel på trombone og Patrick Wedd på orgel. Albumet er spilt inn i St. Viateurkirken i Outremont i Quebec i 1996.

## Sporliste
# Gustav Holst: «Duet for Trombone and Organ»  8:55
# Ernst Schiffmann: «Intermezzo, Op. 53» 8:30
# Otto Höser: «Romanze» (cadenza: A. Trudel) 5:53
# Alexandre Guilmant: «Morceau symphonique, Op. 88» (cadenza: A. Trudel) 8:01
# «Chorale» (Kirchenordnung Brauschweig) 2:16
# Franz Liszt: «Hosannah, S677» 3:57
# Bernhard Krol: «Sinfonia Sacra, Op. 56, *Jesu, meine Freude*» 8:40
# Friedrich August Belcke: «Fantasia, Op. 58» 6:49
#: Harald Genzmer: «Trombone Sonata»
# «Moderato» 4:20
# «Adagio» 4:22
# «Vivo (Finale)» 3:14

## Eksterne lenker
* Informasjonsside hos NAXOS
Edgar Adrian

**Edgar Douglas Adrian**, 1. baron Adrian (født 30. oktober 1889 i Hampstead i London, død 8. august 1977 i Cambridge i Cambridgeshire) var en britisk elektrofysiolog. Han ble tildelt Nobelprisen i fysiologi eller medisin i 1932, sammen med landsmannen Charles Sherrington for deres oppdagelser om nevronenes funksjon.

Adrian fullførte medisinsk utdanning i 1915 og utførte klinisk arbeid ved St Bartholomew's Hospital i London under første verdenskrig hvor han behandlet soldater med nerveskader og nervøse lidelser fra blant annet granatsjokk. Han kom tilbake til Cambridge i 1919 og i 1925 begynte han studiene av nerveimpulser i de menneskelige sanseorganene.

Adrian ble innvalgt som utenlandsk representant i det svenske Kungliga Vetenskapsakademien i 1952.

## Bibliografi
* *The Basis of Sensation* (1928)
* *The Mechanism of Nervous Action* (1932)
* *Factors Determining Human Behavior* (1937)

## Referanser


## Eksterne lenker
* 
*
Nordic Hotels

**Nordic Hotels** er en hotellkjede og del av Choice Hotels Scandinavia. Den eier to konsepthoteller i Stockholm, Nordic Light og Nordic Sea. Hotellene ble etablert og utviklet av Ejnar Söder, og ble kjøpt av Choice Hotels Scandinavia i 2009.

## Eksterne lenker
* Nordic Hotels 
*
Home Invest

**Home Invest** er et norsk investeringsselskap med kjernevirksomhet tjenesteyting og vekt på hotelldrift, eiendom og kapitalforvaltning. Home Invest består i dag av Nordic Choice Hotels, Home Properties og Home Capital. 

Nordic Choice Hotels (tidligere Choice Hotels Scandinavia) er Skandinavias største hotellkjede, med 170 hoteller i Norge, Sverige, Danmark, Finland og Baltikum og 9200 ansatte. 

Home Invest er 100 % eid av Petter Stordalen.

Home Properties har eiendommer i sentrale byer i Skandinavia og driftes og markedsføres av forskjellige hotellvaremerker. Eiendomsporteføljen besto per 31. mars 2010 av 27 eiendommer, hvorav 20 er hotelleiendommer og to prosjekteiendommer i Sverige, i tillegg til fire hotelleiendommer og et kontorbygg i Norge. Til sammen har hotellene en kapasitet på cirka 3200 rom .

Home Capital er et investeringsselskap som er 100 % eiet av Home Invest-konsernet. Home Capital investerer i aksje- og obligasjonsmarkedet samt tilhørende derivatmarkeder. Hoveddelen av selskapets kapital er investert i nordiske børsnoterte aksjer. Home Capital hadde ved utgangen av 2009 en bokført egenkapital på 1,2 milliarder norske kroner.

## Historikk
I 2000 blir Home Invest fisjonert ut av Choice Hotels Scandinavia og etablert som et eget børsnotert selskap. Petter Stordalen eide på dette tidspunktet 40 % av selskapet. Året etter utvided Stordalen sin eierandel til 90 %, og selskapet blir samtidig tatt av Oslo Børs. I 2003 kjøpte Choice Hotels Scandinavia seg inn i det svenske eiendomsselskapet Capona. Året etter solgte Home Invest alle sine eiendommer til Capona og fikk oppgjør i aksjer. Transaksjonen medførte at Home Invest-konsernet ble eier av ca 66% av aksjene i Capona og navnet ble endret fra Capona til Home Properties. I 2005 kjøpte Home Invest 100 % av Choice Hotels Scandinavia og selskapet blir tatt av Oslo Børs. I 2007 ble Home Capital skilt ut fra Home Properties og etablert som et eget selskap og listet på First North-listen. Home Invest kjøpte opp 100 % av Home Capital. I 2009 kjøpte Home Invest opp Home Properties, og tok selskapet av børs. Choice Hotels Scandinavia, Home Properties og Home Capital var deretter 100 % eiet av Home Invest. 

## Se også
*Nordic Choice Hotels

## Eksterne lenker
*
North Cape Golf Club

**North Cape Golf Club** er en golfklubb i Finnmark. Klubben har en helt ny golfbane, Banak Links Golfpark, som ligger langs sjøen på østsiden av Lakselv lufthavn og består av en 9-hulls golfbane, med tre utslagssteder samt et treningsområde med driving range, puttegreen og nærspillsområde. Total lengde på banen er ca. 2800 meter.

Banen er Norges eneste ekte links golfbane. En linksbane kjennetegnes ved sanddynelandskap ned mot sjøen. Slik var de opprinnelige golfanleggene i Skottland, der golfsporten har sine røtter.

Banen ble offisielt åpnet 13. august 2010 kl 12.00.

## Eksterne lenker
* Klubbens hjemmeside
Paulina

**Paulina** er et kvinnenavn med opprinnelse i mannsnavnet *Paulus*, som betyr «liten, ydmyk». Navnet er vanlig i Polen og i flere land i Afrika og Amerika.

## Etymologi
*Paulina* har flere opprinnelser. Det er: 
* en feminin form av *Paulinus*, en kjæleform av *[[Paulus]]*, et romersk etternavn dannet av *paulus*/*paullus*, «liten, ydmyk». 
* en kjæleform av *[[Paula]]*, en feminin form av *[[Paul]]* eller *Paulus*. *Paul* er en kortform av *Paulus*.

*[[Pauline]]* er en opprinnelig fransk form av navnet.

*Polina* (russisk og bulgarsk: Полина, ukrainsk: Поліна) er en russisk, bulgarsk og ukrainsk form av navnet.

## Utbredelse
I Sverige er navnet kjent brukt fra 1727, og var mest utbredt rundt år 1900.

Navnet *Paulina* var mest brukt i Norge i 1980- og 1990-årene og hadde en popularitetstopp med 0,1 % i 1990.

*Paulina* er i dag et vanlig navn i Polen og i flere land i Afrika og Amerika. *Pauline* er en noe mer utbredt form av navnet. Formen *Polina* er svært vanlig i Belarus, og er ellers utbredt i Russland og andre nærliggende land.

|}

## Kjente personer med navnet
Personene i listen er ordnet kronologisk etter fødselsår.
* Pauline Kamusewu, svensk sangere
* Paulina Maciuszek, polsk langrenner

## Annen bruk av navnet
* Paulina Hlinka, Bert-serien, jente som Bert liker

## Navnedag
*Paulina* har navnedag i flere land, oftest 22. juni, men har ikke noen norsk navnedag.

## Referanser


## Litteratur

## Eksterne lenker
Linda Næsfeldt

**Linda Helen Næsfeldt** (født 22. oktober 1975) er en norsk fotograf, oppvokst på Holmlia i bydel Søndre Nordstrand i Oslo. 

Næsfeldt har gått fotolinja ved Arbeiderbevegelsens Folkehøgskole. Hun har arbeidet som pressefotograf i Dagsavisen, VG, Dagbladet og Dagens Næringsliv. I perioden 2007 - 2009 var hun fotosjef i Dagsavisen. Sommeren 2010 begynte hun som bildesjef i Dagens Næringsliv, med fotoansvar for avisens hverdagsutgaver. I 2013 gikk hun over i stillingen som avdelingsfotograf i DN lørdag, Magasinet. Næsfeldt forlot Dagens Næringsliv høsten 2018 og jobber i dag frilans.

I årene som pressefotograf har hun blitt premiert en rekke ganger  i pressens Årets Bilde-konkurranse. I 2004 vant hun fire priser og gikk helt til topps i klassen *Natur og miljø*. Året etter, i 2005, vant hun både klassen *Portrett* og klassen *Årets dokumentar innland*. I årene som følger premieres Næsfeldts fotografier gjentatte ganger. 

I 2006 ble Næsfeldt valgt ut til å fotografere årets fredsprisvinner til den offisielle fredsprisutstillingen i Galleriet ved Nobels Fredssenter i Oslo. Utstillingen «For en neve dollar» portretterer fredsprisvinneren Muhammad Yunus og viser Grameen Bank sitt arbeid for å skape økonomisk og sosial utvikling nedenfra i Bangladesh. Samme året var hun blant fotografene som fikk prosjektstøtte fra Fritt Ord, da stiftelsen bevilget 6 millioner til norsk dokumentarfoto. Hun fikk støtte til prosjektet «Fotball og folk flest». Næsfeldt, som er tilknyttet bildebyrået Samfoto, regnes av mange som en av landets fremste reportasjefotografer.

## Bibliografi
* *Operaen 11 fotografer – 12. april 2008*, foto-dokumentasjon av åpningen av den nye operaen i Oslo (2008)
* *Norsk dokumentarfotografi i dag* (utvalg norske dokumentarfotografer), Forlaget Press (2009) ISBN 9788275473439
* FLUKT ( FLUKT portretter laget av en rekke av våre fremste journalister og fotografer. Historiene spenner fra norske flyktninger til Sverige under krigen til dagens flyktninger fra Syria.)Spartacus forlag (2015)
* Livet i Norden (Et av de mest anerkjente fotografiprosjektene dette tiåret. En storslagen reise rundt hele Norden og en unik dokumentasjon av vår tid) Forlaget Press (2019) Livet i Norden

## Referanser




## Eksterne lenker
* Linda Næsfeldts hjemmeside
* Omtale i ''Journalisten''
Emilia (navn)

**Emilia** er et kvinnenavn dannet av det romerske familienavnet *Aemilius*, som har opprinnelse i latinske *aemulus*, «rival». *[[Emilie]]*, *[[Emelie]]* og *[[Emily]]* er andre utbredte former av navnet.

## Utbredelse
Navnet *Emilia* har vært vanlig i Norge siden 2010-årene og hadde en popularitetstopp med 0,4 % i 2020.

|}

## Kjente personer med navnet
Personene i listen er ordnet kronologisk etter fødselsår.
* Emilia Plater (1806–1831), revolusjonær komtesse og nasjonalhelt i Belarus, Litauen og Polen
* Ida Emilia Aalberg (1858–1915), finsk skuespiller
* Emilia Lodigiani (født 1950), italiensk forlegger
* Emilia Monjowa Lifaka (1959–2021), kamerunsk politiker
* Astrid Anna Emilia Lindgren (1907–2002), svensk barnebokforfatter (bedre kjent som «Anna Emilia»)
* Emilia Fox (født 1974), engelsk skuespiller
* Emilia Rydberg (født 1978), svensk pop- og soul-sanger
* Emilia Clarke (født 1986), engelsk skuespiller
* Emilia Fahlin (født 1988), svensk syklist
* Emilia Ramboldt (født 1988), svensk ishockeyspiller (tidigere Emilia Andersson)

## Annen bruk av navnet
* Emilia-Romagna, administrativ region i nordøst-Italia
* Reggio Emilia, by i Italia
* Emilia Ridderfjell, rollefigur i Bert-serien

## Navnedag
*Emilia* har navnedag i flere land, oftest 19. mai, men har ikke noen norsk navnedag.

## Referanser


## Eksterne lenker
EM i friidrett 2010 – Lengdehopp kvinner

**Kvinnenes lengdehopp** under EM i friidrett 2010 fant sted den 27. juli på Estadi Olímpic Lluís Companys i Barcelona. 

## Medaljer

## Rekorder

## Kalender

## Resultater

### Kvalifisering
**Kvalifisering**: Kvalifiseringskravet var 6,65 (Q), eller blant de 12 beste.

}|| A || align="left" |  Kelly Proper ||align=left|  ||  || ||  || **** || 
|}

### Finale

**Q = Kvalifisert via lengde, q = Kvalifisert via plassering, DNF = Fullførte ikke, SB = Sesongbeste, DSQ = Diskvalifisert, PB = Personlig rekord, NR = Nasjonal rekord**

## Referanser

*Resultat kvalifikasjon 
*Resultat finale
Fredrik Amundgård

**Fredrik Amundgård** (født 12. januar 1989) er en norsk friidrettsutøver som har spesialisert seg på kulestøt og diskos. Han representerer IL Tyrving.

Han har 7.-plass i diskos fra junior-VM 2008 som beste internasjonale resultat. Der kastet han 56,75 meter. På nasjonalt nivå har han gull i både kulestøt og diskos fra junior-NM i 2008 og bronse i diskos fra NM samme år. 

Han ble tatt ut til EM i friidrett 2010, men meldte forfall på grunn av skade.

Hans personlige rekorder er 16,54 i kulestøt og 63,72 i diskos. 

## Referanser


## Eksterne lenker
*
Philip Bjørnå Berntsen

**Philip Bjørnå Berntsen** (født 13. desember 1989) er en norsk friidrettsutøver, som driver med sprint. 

## Meritter
I 2007 deltok han i junior-EM i friidrett. Her tangerte han sin personlige rekord på 10,76 på 100 meter, men greide ikke å kvalifisere seg til semifinalen. På 200 meter løp han på 21,75 i forsøket og 21,92 i semifinalen, men greide ikke å kvalifisere seg til finalen. Dette året fikk han sølv på 100 meter og bronse på 200 meter i NM i friidrett. 

Han deltok på både 100 og 200 meter i junior-VM i friidrett 2008. Han løp 200 meter på 21,99, men kvalifiserte seg ikke til semifinale. Hans personlige rekord var da på 21,53. På 100 meter løp han på 10,74, men ble også der slått ut i innledende runde.

I NM i friidrett 2010 fikk han gull på 100 meter, med tiden 10,80. I EM i friidrett 2010 deltok han på 4 x 100 meter stafett, sammen Tormod Hjortnæs Larsen, Christian Settemsli Mogstad og Jaysuma Saidy Ndure. De løp på 40,04 sekunder i innledningsheatet, og gikk ikke videre til finalen. De fikk 10. beste tid i innledningsheatene. 

Han fikk bronse på 60 meter i NM i friidrett innendørs 2011, bak Tormod Hjortnæs Larsen og Paul Anders Holte, og gull på 100 meter i NM i friidrett 2012 i Kristiansand. 

## Medaljer i norske mesterskap

## Referanser




## Eksterne lenker
*
Norsk Kundebarometer

**Norsk Kundebarometer** (NKB) er et forskningsprogram etablert i 1995 som gjennomføres ved Handelshøyskolen BI og som bidrar med en årlig indeks på kundetilfredshet.

Forskning basert på Norsk Kundebarometer har resultert i to doktorgrader og publiseringer i internasjonalt anerkjente vitenskapelige journaler.

Analyse- og rådgivningsselskapet Barcode Intelligence er offisiell administrator av Norsk Kundebarometer.

## Eksterne lenker
* Norsk Kundebarometers offisielle nettsted
* Barcodes nettside
Christian Settemsli Mogstad

**Christian Settemsli Mogstad** (født 15. mars 1985) er en norsk friidrettsutøver, som driver med sprintløp. Han representerte tidligere SK Snøgg. I 2011 meldte han overgang til Oslo-klubben IK Tjalve.

I NM i friidrett 2008 vant han gull på 200 meter og bronse på 100 meter. Året etter, i NM i friidrett 2009 vant han begge distansene. I NM på Byrkjelo i 2011 tok han gull på 200 m.

Han deltok i EM i friidrett 2010, der han løp 4 x 100 meter stafett sammen med Tormod Hjortnæs Larsen, Philip Bjørnå Berntsen og Jaysuma Saidy Ndure. De løp på 40,04 sekunder i kvalifiseringsheatet, og gikk ikke videre til finalen. 

## Medaljer i norske mesterskap

## Referanser




## Eksterne lenker
*
Linje A (Prahas metro)

**Linje A** (tsjekkisk: *Linka A*) er en undergrunnsbanelinje ved Prahas metro. Linjen var den andre linjen i nettverket da den ble åpnet i 1978 og den har blitt gradvis utvidet i løpet av 1980-tallet. Den har 13 stasjoner over 11km med spor.

## Stasjoner

 
   
    
   
   
   
   
   
 
 

 

|}

## Utvidelser
Den første delen av en 18,7 milliarder CZK utvidelse mot vest er under bygging fra Dejvická metrostasjon til Motol metrostasjon. Den første delen av utvidelsen er planlagt åpnet i 2014. Den andre delen av utvidelsen, som skal gå til Ruzyně internasjonale lufthavn er under planlegging og skal stå ferdig i 2021.

## Referanser


## Eksterne lenker
*Praha metro linje A
Interbanksystem

**Et interbankssystem** er et system for oppgjør og avregning av fordringer mellom banker og andre kredittinstitusjoner. Norges Bank er konsesjonsmyndighet for interbanksystemer.

## Se også
*Betalingssystem
Arkitekturverkstedet

**Arkitekturverkstedet i Oslo** er et av kontorene til Asplan Viak AS, lokalisert i Oslo. Kontorlokalene ligger ved Arkitektur- og designhøgskolen i Oslo, og flere av de ansatte har også lærerstillinger på skolen. 

Staben består av 16 arkitekter, planleggere, landskapsarkitekter og interiørarkitekter. 

Arkitekturverkstedet/ Asplan Viak har sentral godkjenning, tiltaksklasse 3.

## Eksterne lenker
* Arkitekturverkstedet